Clara Viebig

D'Clara Viebig, gebuer de 17. Juli 1860 zu Tréier, a gestuerwen den 31. Juli 1952 zu West-Berlin, war eng däitsch Schrëftstellerin.

Si huet naturalistesch Romaner a Kuerzgeschichte mat sozialkriteschem Charakter wéi Kinder der Eifel (1897), Das Kreuz im Venn (1908) an Der Vielgeliebte und die Vielgehasste (1935) geschriwwen. Si war vun 1896 u mam Friedrich Theodor (Fritz) Cohn bestuet, deen Associé am Verlag F. Fontane & Co. (spéider: Egon Fleischel & Co.) war, wou si vun do u publizéiert huet.

 D'Clara Viebig an d'Iechternacher Sprangpressessioun 

Aus Lëtzebuerger Siicht ass besonnesch de Roman Das Kreuz im Venn, deen 1908 publizéiert gouf, interessant, well do d'Iechternacher Sprangpressessioun beschriwwe gëtt. Datt d'Clara Viebig dobäi op eegen Erfarung zeréckgräife konnt, geet aus dem Bericht iwwer d'Sprangpressessioun ervir, dee si 1902 an der däitscher Zeitung „Der Tag“ publizéiert huet.Die Springprozession. In: Der Tag, Illustrierte Unterhaltungs-Beilage, 24. Mai 1902 [zitéiert bei: Seiler 2012].

 Literatur 
Massard, J. A., 2021. Clara Viebig und die Echternacher Springprozession. Online-Post.
Wilhelm, F., 1991. Si Echternach m'était conté… (19): La romancière eifeloise Clara Viebig et la Procession dansante. In: Die Warte, 44 (1991), 15/1591 (16. Mai): 4. 
Seiler, E., 2012. Zur Geschichte der Springprozession. In vielen Sprachen. In: Die Warte 29.03.2012, Nr. 12, S. 9-12.
Moog, Ferdinand Peter, 2020. Echternach als Ort von Heil und Heilung – Zu Clara Viebigs „Das Kreuz im Venn“. In: Axel Karenberg & Mathias Schmidt (Hg.): Medizin- und Pharmaziegeschichte im Fokus: Beiträge des „Rheinischen Kreises der Medizinhistoriker“, S. 273-292 (Schriften des Rheinischen Kreises der Medizinhistoriker, Bd. 5).

Kategorie:Däitsch Auteuren
Kategorie:Gebuer 1860
Kategorie:Gestuerwen 1952
Kategorie:Däitsch Journalisten